La regidoria d'Esports organitza el I Concurs trimestral de Dibuix per edats de l’aumnat de les piscines municipals
16 d’abril 2019

La regidoria d'Esports de l'Ajuntament de Sagunt ha organitzat el Concurs trimestral de Dibuix per edats de l’alumnat de les piscines municipals. Es tracta d’una novetat que es repetirà cada trimestre de període escolar i que vol involucrar els xiquets i xiquetes i els seus pares i mares en l'esport i, al mateix temps, que participen en la decoració de la piscina d’Almudàfer.

Els missatges que transmet este concurs intenten ajudar a créixer el concepte de vida sana, relacionat amb la inclusió de les persones més necessitades o amb diversitat funcional. Per este motiu, fins al 30 d'abril estarà obert el termini de lliurament dels dibuixos de tots els i les participants.

La participació en el concurs està dirigida als inscrits i les inscrites en els cursets de les piscines municipals que tinguen entre 3 i 16 anys, i es participarà per categories. En les categories 1, 2 i 3 participaran els nascuts entre 2011-2012, 2013-2014 i 2015-2016, respectivament, davall el lema ‘Esport en la piscina’; en la categoria 4, 5 i 6, participaran els nascuts entre 2006-2007, 2008-2009 i 2010, respectivament, davall el lema ‘Estils de vida saludable’.

Els dibuixos s'entregaran en consergeria o en el despatx del coordinador de la piscina d’Almudàfer, en format DIN A4, sobre una cartolina blanca i en el revers indicar l'any de naixement, el curs de natació al qual assistixen i l'horari, el número de telèfon i DNI. Els guanyadors seran avisats per telèfon la primera setmana de maig i el lliurament de premis es realitzarà l'última setmana de maig, a més serán emmarcats i exposats en la piscina d’Almudàfer i moltes sorpreses més.

Per a més informació, podran dirigir-se a la consergeria de la piscina d’Almudàfer.

![](/media/5fflzoll/46-concurso-trimestral-de-dibujo_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-esports-organitza-el-i-concurs-trimestral-de-dibuix-per-edats-de-l-aumnat-de-les-piscines-municipals/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-esports-organitza-el-i-concurs-trimestral-de-dibuix-per-edats-de-l-aumnat-de-les-piscines-municipals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-esports-organitza-el-i-concurs-trimestral-de-dibuix-per-edats-de-l-aumnat-de-les-piscines-municipals/ "Linked In")
*   [](mailto:?body=https://aytosagunto.es/va/actualitat/la-regidoria-d-esports-organitza-el-i-concurs-trimestral-de-dibuix-per-edats-de-l-aumnat-de-les-piscines-municipals/)